SL Uradni list Evropske unije C 57/16

Sporočilo francoske vlade v skladu z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o vlogi za izključno dovoljenje za iskanje tekočih ali plinastih ogljikovodikov, imenovano „Permis des Marges du Finistère“)

(Besedilo velja za EGP)

2010/C 57/11

Družba GTO Ltd s sedežem na naslovu Trafalgar House, 11 Waterloo Place, London SW1Y 4AU UNITED KINGDOM, je 15. septembra 2009 zaprosila za izključno dovoljenje za iskanje tekočih ali plinastih ogljikovodikov, imenovano „Permis des Marges du Finistère“, za obdobje petih let na površini približno 21 000 km2, ki pokriva del departmaja Finistère.

Območje, na katero se nanaša dovoljenje, je omejeno z loki poldnevnikov in vzporednikov, ki zaporedno povezujejo točke, določene v nadaljevanju z njihovimi geografskimi koordinatami, pri čemer je za koordinate, izražene v gradih, izhodiščni poldnevnik tisti, ki poteka skozi Pariz, za koordinate, izražene v stopinjah, minutah in sekundah, pa tisti, ki poteka skozi Greenwich (slednje so navedene za primerjavo):

Točka A : sečišče poldnevnika 12,60 gr ZZD (9° 00′ 00″ ZZD) s črto, ki razmejuje francosko in angleško celinsko ploščo. Točka B : sečišče poldnevnika 8,70 gr ZZD (5° 30′ 00″ ZZD) s črto, ki razmejuje francosko in angleško celinsko ploščo.

Točka Zemljepisna dolžina Zemljepisna širina C 8,70 gr ZZD (5° 30′ 00″ ZZD) 53,30 gr SZŠ (48° 00′ 00″ SZŠ) D 12,60 gr ZZD (9° 00′ 00″ ZZD) 53,30 gr SZŠ (48° 00′ 00″ SZŠ)

Točke A–B = črta, ki razmejuje francosko in angleško celinsko ploščo.

Predložitev zahtevkov in merila za podelitev pravic

Vložniki začetnega in konkurenčnih zahtevkov morajo dokazati, da izpolnjujejo pogoje za pridobitev dovoljenja, opredeljene v členih 4 in 5 odloka št. 2006-648 z dne 2. junija 2006 o pravicah rudarjenja in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi pravic rudarjenja za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z Odlokom št. 2006-648 z dne 2. junija 2006 o pravicah rudarjenja in pravicah podzemnega skladiščenja (Journal officiel de la République française, 3. junija 2006).

Konkurenčni zahtevki se naslovijo na ministrstvo, pristojno za rudarstvo, na spodaj navedeni naslov. Odločitve o začetnem zahtevku in konkurenčnih zahtevkih bodo sprejete v dveh letih od datuma prejema začetnega zahtevka s strani francoskih organov in najpozneje 15. septembra 2011.

Pogoji in zahteve za izvajanje dejavnosti in njeno prenehanje

Vložniki naj upoštevajo člen 79 in člen 79.1 rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la République française, 3. junija 2006).

Vse dodatne informacije so na voljo na naslovu:

Ministère de l'écologie, de l’énergie, du développement durable et de la mer (Ministrstvo za ekologijo, energetiko, trajnostni razvoj in morje). Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques Grande Arche — Paroi Nord, 92055 La Défense Cedex, FRANCE, tel. +33 140819529. Zgoraj omenjene zakonske in druge določbe so na voljo na spletni strani Légifrance: http://www.legifrance.gouv.fr

(1) UL L 164, 30.6.1994, str. 3.